മലങ്കര ടൂറിസം വികസനം: മന്ത്രി റോഷി സന്ദര്ശിച്ചു മൂലമറ്റം: മലങ്കര ജലാശയവുമായി ബന്ധപ്പെട്ട ടൂറിസവികസന സാധ്യതകള് വിലയിരുത്തുന്നതിനായി മന്ത്രി റോഷി അഗസ്റ്റിന് ജലാശയത്തിന്റെ ഭാഗമായ അറക്കുളം പഞ്ചായത്തിലെ ജലവിഭവവകുപ്പിന്റെ കാച്ച്മെന്റ് ഏരിയയില് സന്ദര്ശനം നടത്തി. പുതിയ പാര്ക്ക്, കുട്ട വഞ്ചി, സോളാര് ഉപയോഗിച്ച് ഫൗണ്ടന്, ലേസര് ഷോ, ഫോട്ടോ ഷൂട്ടിനായി തൂക്കുപാലം, നടപ്പാത, ഫിഷ് ഹണ്ടിംഗ് ഹബ്ബ് തുടങ്ങി ടൂറിസത്തിന്റെ സാധ്യതകളെക്കുറിച്ച് പ്രദേശവാസികളുമായി ചര്ച്ച നടത്തി. ടോമി നാട്ടുനിലം, ജോസഫ് ജെ. ഓലിക്കല്, ടോം ജോസ് കുന്നേല്, സാജു കുന്നേമുറിയില്, ക്രിസ്റ്റിന് കൊറ്റനാല്, മാത്യൂസ് കുളത്തിനാല് എന്നിവര് മന്ത്രിക്കൊപ്പം ഉണ്ടായിരുന്നു.